એક તરફ સરકાર દ્વારા આંદોલનકારીઓ પર રાષ્ટ્રદ્રોહ-રાજદ્રોહની કલમો લગાવીને જેલમાં ધકેલી દેવાયા તો બીજી તરફ અનેક કેસ કરવા છતાં પોલીસ એટ્રોસિટીના જવાબદાર અધિકારીઓ સામે કોઈ પગલાં ભર્યા નથી. પાટીદારો માટે આ મુદ્દો એક અસ્મિતાનો સવાલ બની ગયો હતો. જેમાં સરકારે પછીથી મુખ્યમંત્રી યુવા સ્વાવલંબન યોજના હેઠળ સવર્ણ જ્ઞાતિઓ માટે એક પેકેજ જાહેર કરીને આ વિવાદ શાંત પાડવાનો પ્રયત્ન કર્યો હતો, પરંતુ પાટીદારોએ આ સરકારી પેકેજને લૉલીપોપ સમાન ગણાવીને ફગાવી દઈને અને અનામતની માગ ચાલુ જ રાખી અને તેમનો ગુસ્સો પાલિકા-પંચાયતોની ચૂંટણી વખતે ભાજપ પર ઉતાર્યો હતો.